pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สำนักงานสลากกินแบ่งยืนยันไม่มีการจัดสรรโควตาสลากเป็นพิเศษให้กับนิติบุคคลใด ๆ ทั้งสิ้น
วันจันทร์ที่ 24 เมษายน 2560
สํานักงานสลากกินแบ่งยืนยันไม่มีการจัดสรรโควตาสลากเป็นพิเศษให้กับนิติบุคคลใด ๆ ทั้งสิ้น
สํานักงานสลากกินแบ่งยืนยันไม่มีการจัดสรรโควตาสลากเป็นพิเศษให้กับนิติบุคคลใด ๆ ทั้งสิ้น
วันนี้ (24 เมษายน 2560) เวลาประมาณ 11.00 น. ที่สํานักงานสลากกินแบ่งรัฐบาล สนามบินน้ํา พลตรีฉลองรัฐ นาคอาทิตย์ ผู้อํานวยการสํานักงานสลากกินแบ่งรัฐบาล เปิดเผยกับผู้ส่อข่าวว่า ปัจจุบันสํานักงานสลากกินแบ่งรัฐบาลพิมพ์สลากกินแบ่งรัฐบาล ออกจําหน่ายงวดละไม่เกิน 71 ล้านฉบับ ในจํานวนดังกล่าวนั้น ร้อยละ 40 จัดสรรให้กับตัวแทนจําหน่ายประเทศบุคคลทั่วไปทั้งในส่วนกลางและส่วนภูมิภาครายละ 5 เล่ม และจัดสรรให้กับองค์กร มูลนิธิและสมาคมเพื่อคนพิการอีกประมาณ 900 สมาคมโดย สลากในระบบตัวแทนจําหน่าย จะต้องมีการทําสัญญาทุก 6 เดือน ส่วนสลากกินแบ่งรัฐบาล อีกร้อยละ 60 จัดจําหน่ายผ่านโครงการซื้อ-จองล่วงหน้าสลากกินแบ่งรัฐบาล ให้ผู้ที่ลงทะเบียนทําการซื้อ-จองล่วงหน้าผ่านระบบธุรกรรมของธนาคารกรุงไทย โดยจะทํารายการได้รายละ 5 เล่มเท่านั้น และจากการตรวจสอบรายชื่อตัวแทนจําหน่ายสลากและรายชื่อผู้ลงทะเบียนในโครงการซื้อ-จองล่วงหน้าฯ ไม่ปรากฎชื่อของรศ.ดร.สวัสดิ์ แสงบางปลา หรือ สหกรณ์ออมทรัพย์ จุฬาลงกรณ์มหาวิทยาลัย จํากัด เป็นตัวแทนจําหน่ายสลากกินแบ่งรัฐบาล หรืออยู่ในรายชื่อผู้ลงทะเบียนในโครงการซื้อ-จองล่วงหน้าฯ แต่อย่างใด
พลตรีฉลองรัฐฯ กล่าวเพิ่มเติมว่า ขอเตือนประชาชนอย่าได้หลงเชื่อการแอบอ้างระดมเงินเพื่อนําไปซื้อสลากกินแบ่งรัฐบาล หรือการแอบอ้างว่าได้รับการจัดสรรโควตาสลากเป็นกรณีพิเศษ รวมทั้งการแอบอ้างชื่อสํานักงานสลากกินแบ่งรัฐบาล หลอกลวงในเรื่องต่าง ๆ ไม่ว่าจะเป็นการหลอกลวงบอกใบ้เลขเด็ดผ่านจดหมายหลอกลวงหรือสื่อออนไลน์ พร้อมทั้งยืนยันว่า สํานักงานสลากได้มีการประกาศย้ําเตือนอย่างต่อเนื่อง เพื่อไม่ให้ประชาชนหลงเชื่อการหลอกลวงที่มีหลากหลายรูปแบบในขณะนี้ และหากพี่น้องประชาชนมีข้อสงสัย สามารถสอบถามได้ที่ศูนย์รับแจ้งข้อมูลข่าวสารหรือเรื่องราวร้องทุกข์ call center โทร. 0-2345-1466 และ 0-2528-9999 ตลอด 24 ชั่วโมง.
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-สธ.-ไอโอเอ็มลงนามความร่วมมือแก้ไขปัญหาสาธารณสุขในกลุ่มประชากรต่างด้าวชายแดน
วันพฤหัสบดีที่ 14 พฤศจิกายน 2562
สธ.-ไอโอเอ็มลงนามความร่วมมือแก้ไขปัญหาสาธารณสุขในกลุ่มประชากรต่างด้าวชายแดน
กระทรวงสาธารณสุข ลงนามความร่วมมือกับองค์การระหว่างประเทศเพื่อการโยกย้ายถิ่นฐาน ครั้งที่ 3  เพื่อแก้ไขปัญหาสาธารณสุขในกลุ่มต่างด้าวในชายแดน ทั้งผู้ย้ายถิ่น และกลุ่มด้อยโอกาสในพื้นที่ประเทศไทย เข้าถึงบริการสาธารณสุขขั้นพื้นฐาน
วันนี้ (14 พฤศจิกายน 2562) ที่กระทรวงสาธารณสุข จ.นนทบุรี นายแพทย์สุขุม กาญจนพิมายปลัดกระทรวงสาธารณสุข และนางสาวดาน่า เกรเบอร์ ลาเด๊ก (Ms.Dana Graber Ladek)หัวหน้าสํานักงานองค์การระหว่างประเทศเพื่อการโยกย้ายถิ่นฐานประเทศไทย(International Organization for Migration : IOM) ร่วมลงนามความร่วมมือสนับสนุนการแก้ปัญหาสาธารณสุขในกลุ่มประชากรต่างด้าวในจังหวัดชายแดน และให้สัมภาษณ์ว่า ได้ลงนามความร่วมมือกับไอโอเอ็มครั้งแรกตั้งแต่พ.ศ. 2552 ครั้งนี้เป็นครั้งที่ 3 ระยะเวลาดําเนินการ 3 ปี เริ่ม 14 พฤศจิกายน 2562 – 30 พฤศจิกายน 2565 เป็นกรอบความร่วมมือในการดูแลด้านสุขภาพของผู้ย้ายถิ่นในประเทศไทย เพื่อช่วยเหลือกระทรวงสาธารณสุขในการพัฒนาความรู้ สร้างความตระหนักรู้ ขีดความสามารถด้านนโยบายและแนวทางการปฏิบัติ รวมทั้งการให้บริการและสนับสนุนการเข้าถึงบริการสาธารณสุขขั้นพื้นฐานและความช่วยเหลือด้านมนุษยธรรมแก่ประชากรต่างด้าว ครอบคลุมทั้งที่ได้ขึ้นทะเบียนและมิได้ขึ้นทะเบียนตามกฎหมายกําหนด รวมถึงประชาชนที่ด้อยโอกาสในประเทศไทย
นายแพทย์สุขุมกล่าวต่อว่า การบริการภายใต้โครงการนี้ มุ่งเน้น 6 ด้าน คือ 1.สาธารณสุขมูลฐาน การตรวจและการประเมินสุขภาพ การปฐมพยาบาลเบื้องต้น 2.การรักษาพยาบาลฉุกเฉินสําหรับผู้ย้ายถิ่นที่อยู่ในภาวะวิกฤติ 3.อนามัยเจริญพันธุ์และสุขภาวะทางเพศและสุขภาพเด็ก เช่น การวางแผนครอบครัว การมีบุตรอย่างปลอดภัย โภชนาการ การให้ภูมิคุ้มกันเด็ก โรคติดต่อทางเพศสัมพันธ์ โรคเอดส์ 4.การป้องกันและควบคุมโรคติดเชื้อ โดยเฉพาะโรคประจําถิ่น เช่น โรคไข้เลือดออก มาลาเรีย วัณโรค โรคท้องร่วง และโรคติดต่ออุบัติใหม่ โรคอุบัติซ้ําเช่น ไข้หวัดนก ไข้หวัดใหญ่ 5.อนามัยสิ่งแวดล้อมและสุขาภิบาลชุมชน และการจัดให้มีแหล่งน้ําที่สะอาดปลอดภัย และ6.การเตรียมความพร้อมรับภัยพิบัติที่อาจเกิดขึ้น โดยไอโอเอ็มจะเป็นผู้รับผิดชอบด้านบัญชี การเงินการบริหารโครงการ การประเมินโครงการ และการแลกเปลี่ยนข้อมูล รวมทั้งการพัฒนาศักยภาพของเจ้าหน้าที่สาธารณสุขและหน่วยงานที่เกี่ยวข้อง
*********************************** 14 พฤศจิกายน 2562
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย เยี่ยมชมกระบวนการรีไซเคิลแบบครบวงจร บริษัท ฟูจิซีร็อกซ์ จ.ชลบุรี
วันพุธที่ 19 ธันวาคม 2561
รัฐมนตรีช่วยฯ สมชาย เยี่ยมชมกระบวนการรีไซเคิลแบบครบวงจร บริษัท ฟูจิซีร็อกซ์ จ.ชลบุรี
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมเยี่ยมชมกระบวนการรีไซเคิลแบบครบวงจร ของบริษัท ฟูจิ ซีร็อกซ์ อีโค-แมนูแฟคเจอริ่ง จํากัด  ณ บริษัท ฟูจิ ซีร็อกซ์ อีโค-แมนูแฟคเจอริ่ง จํากัด อําเภอศรีราชา จังหวัดชลบุรี
วันนี้ (19 ธันวาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นายสุรพล ชามาตย์ รองปลัดกระทรวงอุตสาหกรรม และนายกิติกร สุขสม อุตสาหกรรมจังหวัดชลบุรี ร่วมหารือรับทราบประเด็นปัญหาและข้อเสนอ พร้อมเยี่ยมชมกระบวนการรีไซเคิลแบบครบวงจร ของบริษัท ฟูจิ ซีร็อกซ์ อีโค-แมนูแฟคเจอริ่ง จํากัด โดยมี นายมาซาโตชิ คิชิโน ประธานบริษัท และคณะผู้บริหาร ให้การต้อนรับ ณ บริษัท ฟูจิ ซีร็อกซ์ อีโค-แมนูแฟคเจอริ่ง จํากัด อําเภอศรีราชา จังหวัดชลบุรี
สําหรับ บริษัท ฟูจิ ซีร็อกซ์ อีโค-แมนูแฟคเจอริ่ง จํากัด เป็นธุรกิจเกี่ยวกับการนําเข้าเครื่องถ่ายเอกสารและตลับหมึกเครื่องถ่ายเอกสารที่ใช้แล้ว มาถอดแยกเพื่อส่งให้กับคู่ค้าในประเทศไทย และต่างประเทศ และยังดําเนินธุรกิจนําเข้าชิ้นส่วนของเครื่องถ่ายเอกสารที่ใช้แล้วจากประเทศญี่ปุ่น ได้แก่ ตลับหมึก และตัวรีดหมึกให้ติดกับกระดาษด้วยความร้อน มาปรับปรุง ซ่อมแซม แล้วส่งไปขายยังต่างประเทศ ซึ่งการดําเนินกิจการของบริษัทฯ มีความสอดคล้องกับระบบ Circular Economy
ทั้งนี้ บริษัทฯ ยังได้รับการรับรองในระบบต่างๆ เช่น ISO14001, OHS18001, ISO9001, CSR-DIW และรางวัลการจัดลําดับโรงงานที่มีการจัดการด้านกากอุตสาหกรรมดีเด่นในระดับเหรียญทอง นอกจากนี้ บริษัทฯ ได้ให้ความสําคัญกับการดําเนินงานด้าน CSR โดยสร้างความตระหนักและสร้างจิตอาสาให้กับพนักงานทุกคนในองค์กร ด้วยการให้ความรู้ด้าน CSR และการจัดกิจกรรมด้าน CSR เป็นประจําอย่างต่อเนื่อง
รัฐบาลไทย-ข่าวทำเนียบรัฐบาล-บทกลอนจาก พลเอก ประยุทธ์ จันทร์โอชา นายกรัฐมนตรี ถึงประชาชน
วันพฤหัสบดีที่ 10 สิงหาคม 2560
บทกลอนจาก พลเอก ประยุทธ์ จันทร์โอชา นายกรัฐมนตรี ถึงประชาชน
บทกลอนจาก พลเอก ประยุทธ์ จันทร์โอชา นายกรัฐมนตรี ถึงประชาชน รวม 3 บทกลอน “คสช.เพื่อประชาชน”  “ร่วมใจประชารัฐ”  “น้ําเพื่อชีวิต”
“คสช.เพื่อประชาชน”
ไม่เคยรู้          ไม่เคยคิด  ก็ต้องคิด
อะไรผิด  อะไรถูก ต้องค้นหา
ทําเพื่อชาติ แผ่นดิน          ถิ่นเนาว์มา
เพื่อวันหน้า ยั่งยืน อย่างมั่นคง
มาวันนี้ ทําได้ ไปส่วนหนึ่ง
ต้องหวังพึ่ง คนไทย  อย่าใหลหลง
ใจทะนง  องอาจ  ชาติดํารง
แม้ปลิดปลง ไว้ลาย  ว่าชายชาญ
ไม่อยากให้ สิ่งผิดผิด กลับย้อนใหม่
ไม่ว่าใคร ผิดกฎหมาย  อย่าได้หาญ
รวมไทยสู้ ยืนหยัด          ด้วยหลักการ
พ้นภัยพาล ถ้วนทั่ว  ทุกตัวคน
“ร่วมใจประชารัฐ”
อุทกภัย ภัยแล้ง  คนไทยทุกข์
เป็นทุกยุค ทุกสมัย          ให้ยากเข็ญ
เพียงประทัง  เดือดร้อน ผ่อนลําเค็ญ
ต้องมุ่งเน้น  แก้ไข ให้ประชา
รัฐบาล  คสช. ขอทําใหม่
ไทยช่วยไทย      ประชารัฐ ขจัดปัญหา
ปรับระบบ เปลี่ยนวิธี ร่วมนําพา
แก้ปัญหา ยั่งยืน ฟื้นจิตใจ
หากแก้ไข เล็กน้อย ทีละนิด
เหมือนสะกิด  แผลสะเก็ด ให้เลือดไหล
ต้องร่วมแผน  รวมพลัง ผลักดันไป
เลือดหยุดไหล  ผลสําเร็จ เสร็จยั่งยืน
“น้ําเพื่อชีวิต”
หากให้รัฐ  ทําฝ่ายเดียว  ไม่ถึงไหน
คนส่วนใหญ่  รับประโยชน์  มีได้เสีย
เสียส่วนน้อย  เพื่อส่วนใหญ่  ไม่อ่อนเพลีย
ละห้อยเหี่ย  คอยหาย ไม่ทันการณ์
ระบบกัก เก็บส่งน้ํา ระบายน้ํา
ล้วนกลืนกล้ํา  เสียหาย ไม่ทั่วถึง
มาวันนี้  ทุกพื้นที่ ควรคํานึง
ไปให้ถึง ทุกเส้นทาง อย่างร่วมมือ
อย่าขัดแย้ง ขัดขวาง สร้างปัญหา
ใช้ปัญญา แก้ไข ไม่เสียหาย
ไทยพ้นทุกข์ เหนื่อยยาก ลําบากกาย
ก่อนจะสาย ประชารัฐ ร่วมแบ่งปัน
**************************
รัฐบาลไทย-ข่าวทำเนียบรัฐบาล-ก.อุตสาหกรรม ประชุมความคณะกรรมการกำกับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัยและป้องกันการระบาดของโรคติดเชื้อไวรัสโคโรนา 2019 (covid-19)แก่ประชาชน [กระทรวงอุตสาหกรรม]
วันจันทร์ที่ 27 เมษายน 2563
ก.อุตสาหกรรม ประชุมความคณะกรรมการกํากับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัยและป้องกันการระบาดของโรคติดเชื้อไวรัสโคโรนา 2019 (covid-19)แก่ประชาชน [กระทรวงอุตสาหกรรม]
รปอ.วรวรรณ ประชุมความคณะกรรมการกํากับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัยและป้องกันการระบาดของโรคติดเชื้อไวรัสโคโรนา 2019 (covid-19)แก่ประชาชน
วันนี้ (27 เม.ย. 63) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการกํากับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัยและป้องกันการระบาดของโรคติดเชื้อไวรัสโคโรนา 2019 (covid-19)แก่ประชาชน ครั้งที่ 4/2563 เพื่อแก้ไขปัญหาและเสนอแนะแนวทางในการดําเนินงาน โดยมีนายเดชา จาตุธนานันท์ นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม และผู้บริหารกระทรวงอุตสาหกรรม ร่วมด้วย ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-นายกรัฐมนตรีหารือกับประธานาธิบดีสาธารณรัฐประชาชนจีนร่วมมือกันต่อสู้กับความท้าทายทางเศรษฐกิจ
วันอังคารที่ 14 กรกฎาคม 2563
นายกรัฐมนตรีหารือกับประธานาธิบดีสาธารณรัฐประชาชนจีนร่วมมือกันต่อสู้กับความท้าทายทางเศรษฐกิจ
นายกรัฐมนตรีหารือกับประธานาธิบดีสาธารณรัฐประชาชนจีนร่วมมือกันต่อสู้กับความท้าทายทางเศรษฐกิจ
วันนี้ (14 กรกฎาคม 2563) เวลา 16.40 น. ณ ห้องโดมทอง ชั้น 2 ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม หารือทางโทรศัพท์กับนายสี จิ้นผิง ประธานาธิบดีสาธารณรัฐประชาชนจีน เนื่องในโอกาสครบรอบ 45 ปี การสถาปนาความสัมพันธ์ทางการทูตระหว่างไทยและสาธารณรัฐประชาชนจีน สรุปสาระสําคัญการหารือ ดังนี้
ก่อนการสนทนา ประธานาธิบดีจีนได้กล่าวคําถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม ที่จะเวียนมาบรรจบอีกวาระหนึ่งนี้
นายกรัฐมนตรีและประธานาธิบดีจีน ต่างแสดงความยินดีต่อความสัมพันธ์ที่แนบแน่นระหว่างไทยและจีน มีความช่วยเหลือเกื้อกูล และเป็นมิตรประเทศที่ดีต่อกัน มีความสัมพันธ์ที่แน่นแฟ้นทั้งในระดับราชวงศ์ รัฐบาล และประชาชน ผู้นําทั้งสองต่างยืนยันว่าพร้อมร่วมมือกันพัฒนาความสัมพันธ์หุ้นส่วนเชิงยุทธศาสตร์รอบด้านให้แน่นแฟ้นยิ่งขึ้นต่อไปในอนาคต รวมทั้งมุ่งมั่นร่วมมือแลกเปลี่ยนความรู้ด้านเศรษฐกิจดิจิทัล เทคโนโลยีสารสนเทศ และนวัตกรรม โดยจีนสนับสนุนนโยบาย Thailand 4.0 เขตพัฒนาเศรษฐกิจพิเศษภาคตะวันออก (EEC) และพร้อมที่ร่วมขับเคลื่อนไปพร้อมกับไทย
ในโอกาสนี้ ผู้นําทั้งสองได้หารือแลกเปลี่ยนประสบการณ์การรับมือกับการแพร่ระบาดของเชื้อโควิด 19 โดยต่างชื่นชมในความสามารถของไทยและจีนที่สามารถควบคุมการแพร่ระบาดได้ดี ซึ่งจีนได้ชื่นชมแนวทาง “เราไม่ทิ้งกัน” ของไทยในการช่วยเหลือกันเพื่อสู้กับโควิด 19 และจีนเองก็มีแนวทางเดียวกันโดยเน้นว่า “ประชาชน และชีวิต สําคัญที่สุด” จีนจึงเอาชนะโควิด 19 มาได้ด้วยการร่วมแรงร่วมใจจากทุกฝ่าย และพร้อมที่จะร่วมมือกับทุกประเทศ เพราะประสบการณ์จากโควิด 19 ทําให้รู้ว่าเราต้องร่วมมือกันจึงจะเอาชนะได้ สําหรับการพัฒนาวัคซีนเพื่อป้องกันโควิด 19 นั้น จีนและไทยต่างพยายามพัฒนาคิดค้น จนมีความก้าวหน้าไปมาก เมื่อมีการพัฒนาจนสําเร็จ จีนเห็นว่าจะเป็นวัคซีนสําหรับมวลมนุษยชาติเพื่อใช้ในการป้องกันโควิด 19
นายกรัฐมนตรีได้กล่าวว่าเมื่อสถานการณ์ด้านการควบคุมโรคดีขึ้นไทยจะพร้อมเดินหน้าความร่วมมือต่างๆกับจีนทันที โดยเฉพาะการแก้ปัญหาความยากจน ที่ไทยสนใจเรียนรู้จากจีนและสนใจไปศึกษาดูงานที่จีนเมื่อสถานการณ์มีความพร้อม รวมถึงเดินหน้าพัฒนาเศรษฐกิจทันที จึงใช้โอกาสนี้เชิญชวนนักลงทุนจีนให้พิจารณาการร่วมลงทุนในไทยซึ่งรัฐบาลไทยพร้อมให้การสนับสนุนในส่วนที่เกี่ยวข้อง และขอให้จีนได้พิจารณารับซื้อผลิตผลทางการเกษตรของไทยให้มากขึ้น ซึ่งจีนยินดีสานต่อและเดินหน้าความร่วมมือโดยใช้กลไก และช่องทางที่มีอยู่ให้เกิดประสิทธิภาพ
ในโอกาสนี้ นายกรัฐมนตรีได้แสดงความเสียใจ และเป็นกําลังใจให้รัฐบาลจีนในการจัดการเพื่อต่อสู้กับเหตุการณ์อุทกภัยในหลายพื้นที่ ให้ผ่านพ้นสถานการณ์ไปได้ด้วยดี
รัฐบาลไทย-ข่าวทำเนียบรัฐบาล-ทำเนียบรัฐบาลดำเนินมาตรการเข้มเพื่อป้องการแพร่ระบาดเชื้อไวรัสโควิด 19
วันพฤหัสบดีที่ 19 มีนาคม 2563
ทําเนียบรัฐบาลดําเนินมาตรการเข้มเพื่อป้องการแพร่ระบาดเชื้อไวรัสโควิด 19
ทําเนียบรัฐบาลดําเนินมาตรการเข้มเพื่อป้องการแพร่ระบาดเชื้อไวรัสโควิด 19
วันนี้ (19 มี.ค. 63) จากกรณีตํารวจติดตามรัฐมนตรีว่าการกระทรวงการคลังมีผลตรวจปรากฏเป็นผู้ติดเชื้อโควิด 19 และที่ผ่านมาตํารวจนายนี้ได้มีการมาปฏิบัติหน้าที่ติดตามรัฐมนตรีฯที่ทําเนียบรัฐบาล โดยเฉพาะตึกบัญชาการ และบริเวณโดยรอบ เพื่อป้องกันและสร้างความเชื่อมั่นว่าเชื้อโควิด 19 จะไม่แพร่กระจาย
นายดิสทัตโหตระกิตย์ เลขาธิการนายกรัฐมนตรี ได้สั่งการให้ดําเนินการตามแนวทางที่กรมควบคุมโรค กระทรวงสาธารณสุขแนะนํา ดังนี้
1.ขณะนี้ เจ้าหน้าที่กองโรคระบาด กรมควบคุมโรค จะไปดําเนินการสอบสวนเพื่อค้นหาผู้สัมผัส ผู้อยู่ใกล้ชิด และจากผู้ป่วยที่โรงพยาบาล และจะรีบแจ้งผลมาให้ทราบในส่วนที่เกี่ยวข้องกับทําเนียบรัฐบาล
2.เมื่อคืนที่ผ่านมา (18 มีนาคม 2563) ได้ดําเนินการพ่นยาฆ่าเชื้อทั้งที่ตึกไทยคู่ฟ้า ตึกบัญชาการทั้ง 5 ชั้น และดําเนินการทําความสะอาด ฆ่าเชื้อสถานที่ทํางานในพื้นที่ต่างๆโดยเฉพาะพื้นที่จุดเสี่ยงอย่างต่อเนื่องทุกวัน พร้อมจัดระบบคัดกรองไข้ สนับสนุนการใส่หน้ากากทุกคน จัดให้มีเจลแอลกอฮอล์ล้างมือในทุกจุด
3.ในวันนี้ (19 มีนาคม 2563) ให้หัวหน้าส่วนงานที่มีเจ้าหน้าที่ปฏิบัติงานที่ตึกบัญชาการในวันประชุมคณะรัฐมนตรี เมื่อวันที่ 17 มีนาคม 2563 ทั้งจากหน่วยงานภายในทําเนียบรัฐบาล และจากหน่วยงานภายนอกที่เข้ามาปฏิบัติงาน จัดให้มีการรายงานตัวเพื่อให้ได้ข้อมูลบุคคลที่อยู่ใกล้ชิดหรือสัมผัสกับผู้ป่วยเพื่อแยกกลุ่ม และผู้ที่มีความเสี่ยงสูง ให้หยุดงานไปเฝ้าระวังสังเกตอาการที่บ้าน 14วัน ส่วนผู้ที่มีความเสี่ยงต่ําให้ใช้วิธี self distance ใส่หน้ากาก และใช้เจลแอลกอฮอล์สม่ําเสมอ ทั้งนี้บุคคลทั้งสองกลุ่มถ้ามีอาการให้รีบไปพบแพทย์และแจ้งหัวหน้างานทันที รวมทั้ง หากมีบุคลากรอื่น ๆ ที่มีประวัติสัมผัสใกล้ชิดนายตํารวจดังกล่าว ให้มารายงานตัว และหยุดทํางานที่บ้าน เฝ้าระวังไข้ เป็นเวลา 14 วัน หากป่วยให้ส่งโรงพยาบาลเพื่อวินิจฉัยและรักษาทันที
ทั้งนี้ ทําเนียบรัฐบาลจะดําเนินการตามมาตรการที่เข้มข้นเพื่อป้องการการแพร่ระบาดของเชื้อไวรัส 19 อย่างต่อเนื่องต่อไป พร้อมทั้งเพิ่มมาตรการยกระดับการรักษาความปลอดภัย และห้ามมิให้ผู้ติดตามที่ไม่มีหน้าที่ในภารกิจขึ้นตึกบัญชาการ ตึกไทยคู่ฟ้า และสถานที่จัดประชุมในทําเนียบรัฐบาล
......................
รัฐบาลไทย-ข่าวทำเนียบรัฐบาล-สธ.กำชับทุกจังหวัดที่พบผู้ป่วยรายใหม่ต้องเคร่งครัดมาตรการด้านสาธารณสุขควบคู่กับมาตรการทางสังคม [กระทรวงสาธารณสุข]
วันเสาร์ที่ 4 เมษายน 2563
สธ.กําชับทุกจังหวัดที่พบผู้ป่วยรายใหม่ต้องเคร่งครัดมาตรการด้านสาธารณสุขควบคู่กับมาตรการทางสังคม [กระทรวงสาธารณสุข]
สธ.กําชับทุกจังหวัดที่พบผู้ป่วยรายใหม่ต้องเคร่งครัดมาตรการด้านสาธารณสุขควบคู่กับมาตรการทางสังคม
กระทรวงสาธารณสุข เผยวันนี้พบผู้ป่วยรายใหม่ 89 ราย ใน 17 จังหวัด โดยเกือบ 1 ใน 4 เป็นผู้เดินทางมาจากต่างประเทศ ขอเน้นย้ําให้ทุกจังหวัดที่พบผู้ป่วยรายใหม่ ใช้มาตรการด้านสาธารณสุขค้นหาผู้สัมผัสใกล้ชิดผู้ติดเชื้อ เฝ้าระวังกักกันตัว 14 วัน และใช้มาตรการทางสังคม การเว้นระยะห่าง ควบคู่กัน เพื่อลดจํานวนผู้สัมผัสกับผู้ป่วยให้ได้มากที่สุด
บ่ายวันนี้ (4 เมษายน 2563) ที่ ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ธนรักษ์ ผลิพัฒน์ รองอธิบดีกรมควบคุมโรค กล่าวว่า จํานวนผู้ป่วยรายใหม่ในประเทศลดลง วันนี้พบผู้ป่วยรายใหม่ 89 ราย เป็นการติดเชื้อในประเทศที่ต่ํากว่า 100 รายในรอบสัปดาห์ โดย 1 ใน 4 เป็นผู้เดินทางมาจากต่างประเทศจํานวน 21 คน เป็นคนไทย 18 คน ต่างชาติ 3 คน ซึ่งภาครัฐได้เข้มงวดกระบวนการรับตัวไว้สังเกตอาการ ขอให้ทุกคนให้ความร่วมมือ เพราะคนเสี่ยงสุดที่จะติดเชื้อ คือคนที่อยู่ใกล้ชิด คนในครอบครัว หรือคนที่ร่วมสังสรรค์ด้วย
พื้นที่พบผู้ป่วยรายใหม่ อยู่ใน 17 จังหวัด มากกว่าร้อยละ 50 อยู่พื้นที่กรุงเทพมหานครและปริมณฑล รองลงมาคือภูเก็ต ชลบุรี ปทุมธานี ส่วนภาคใต้ยังพบที่สงขลาและนราธิวาส ซึ่งมาตรการในแต่ละจังหวัดที่พบผู้ป่วยมีความแตกต่างกัน โดยจังหวัดที่พบผู้ป่วยน้อย จะทราบว่าผู้ป่วยเป็นใครบ้างมาตรการที่ดําเนินการจะเป็นมาตรการด้านสาธารณสุข โดยติดตามผู้สัมผัสผู้ป่วย นํามาเฝ้าระวังกักเป็นเวลา 14 วัน ส่วนจังหวัดที่พบผู้ป่วยจํานวนมาก นอกจากจะใช้มาตรการด้านสาธารณสุข คือติดตามผู้สัมผัสแล้ว ยังต้องใช้มาตรการทางสังคม ทั้งเรื่องการเพิ่มระยะห่าง ไม่ไปในพื้นที่คนแออัด ล้างมือบ่อยๆ เนื่องจากไม่ทราบว่าใครติดเชื้อบ้าง การไปที่มีคนหนาแน่น มีโอกาสติดเชื้อมาก
“มาตรการด้านสาธารณสุขและมาตรการด้านสังคม เป็นเรื่องจําเป็นสําหรับทุกพื้นที่ที่พบผู้ป่วยรายใหม่ ทุกภาคส่วนต้องร่วมกันให้ผู้ป่วยรายใหม่ต่ําที่สุดเท่าที่จะทําได้ จนถึงไม่พบผู้ป่วยรายใหม่ เมื่อถึงตอนนั้นมาตรการต่างๆ จะผ่อนคลายทุกคน สามารถกลับไปใช้ชีวิตได้ตามปกติ” นายแพทย์ธนรักษ์กล่าว
*******************
4 เมษายน 2563
รัฐบาลไทย-ข่าวทำเนียบรัฐบาล-เอกอัครราชทูตศรีลังกาประจำประเทศไทย เข้าเยี่ยมคารวะนายออมสิน ชีวะพฤกษ์ รัฐมนตรีประจำสำนักนายกรัฐมนตรี
วันจันทร์ที่ 27 กุมภาพันธ์ 2560
เอกอัครราชทูตศรีลังกาประจําประเทศไทย เข้าเยี่ยมคารวะนายออมสิน ชีวะพฤกษ์ รัฐมนตรีประจําสํานักนายกรัฐมนตรี
เอกอัครราชทูตศรีลังกาประจําประเทศไทย เข้าเยี่ยมคารวะนายออมสิน ชีวะพฤกษ์ รัฐมนตรีประจําสํานักนายกรัฐมนตรี
วันนี้(27 ก.พ. 2560) เวลา 9.00 น. นางกเษณุกา ธิเรนี เสเนวิรัตนะ เอกอัครราชทูตสาธารณรัฐสังคมนิยมประชาธิปไตยศรีลังกาประจําประเทศไทย เข้าเยี่ยมคารวะนายออมสิน ชีวะพฤกษ์ รัฐมนตรีประจําสํานักนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รัฐมนตรีประจําสํานักนายกรัฐมนตรีและเอกอัครราชทูตฯหารือถึงความสัมพันธ์ทวิภาคีระหว่างไทยและศรีลังกา ซึ่งมีความสัมพันธ์ที่ใกล้ชิดมาโดยตลอด โดยเฉพาะอย่างยิ่งด้านพุทธศาสนาและวัฒนธรรม เอกอัครราชทูตฯกล่าวว่า ประธานาธิบดีศรีลังกาได้เดินทางเยือนไทยในหลายโอกาส โดยเยือนไทยอย่างเป็นทางการเมื่อปี 2558 และปลายปีที่ผ่านมาได้เยือนไทยอีกครั้งเพื่อถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช
เอกอัครราชทูตฯได้กล่าวถึงความประสงค์ของประธานาธิบดีศรีลังกาที่จะมอบหน่อโพธิ์ศักดิ์สิทธิ์ ซึ่งสืบสายพันธุ์มาจากพระศรีมหาโพธิ์เมืองพุทธคยา ประเทศอินเดีย ให้แก่ไทยในโอกาสพระราชพิธีบรมราชาภิเษกของสมเด็จพระเจ้าอยู่หัวมหาวชิราลงกรณ บดินทรเทพยวรางกูร เพื่อเป็นสัญลักษณ์แห่งการเริ่มต้นรัชสมัยใหม่ ด้านรัฐมนตรีประจําสํานักนายกรัฐมนตรีกล่าวว่าหากมีสถานที่ศักดิ์สิทธิ์ที่มีความเหมาะสมสําหรับปลูกหน่อโพธิ์ทางไทยจะมีหนังสือแจ้งถึงศรีลังการภายหลัง ในช่วงท้าย เอกอัครราชทูตฯกล่าวเชิญฝ่ายไทยเข้าร่วมงานวันวิสาขบูชาโลกประจําปี 2560 (International Vesak Day Celebrations in the Year 2017) ซึ่งศรีลังกาเป็นเจ้าภาพ ในระหว่างวันที่ 12 – 14 พฤษภาคม 2560 ด้วย
รัฐบาลไทย-ข่าวทำเนียบรัฐบาล-สธ.เตือนประชาชน ไม่ใช้เตาปิ้งย่างในห้องอับทึบ เสี่ยงขาดออกซิเจน
วันพฤหัสบดีที่ 5 เมษายน 2561
สธ.เตือนประชาชน ไม่ใช้เตาปิ้งย่างในห้องอับทึบ เสี่ยงขาดออกซิเจน
โฆษกกระทรวงสาธารณสุข เตือนประชาชนไม่นําเตาไฟ หรือเตาบาร์บีคิวปิ้งย่างอาหารภายในบ้าน หรือห้องที่อับทึบ การระบายอากาศไม่ดี อาจขาดออกซิเจน หมดสติ หรือเสียชีวิตได้ หากประชาชนเจ็บป่วยฉุกเฉิน โทรแจ้งขอความช่วยเหลือที่สายด่วน 1669 ตลอด 24 ชั่วโมง
โฆษกกระทรวงสาธารณสุข เตือนประชาชนไม่นําเตาไฟ หรือเตาบาร์บีคิวปิ้งย่างอาหารภายในบ้าน หรือห้องที่อับทึบ การระบายอากาศไม่ดี อาจขาดออกซิเจน หมดสติ หรือเสียชีวิตได้ หากประชาชนเจ็บป่วยฉุกเฉิน โทรแจ้งขอความช่วยเหลือที่สายด่วน 1669 ตลอด 24 ชั่วโมง
วันนี้ (5 เมษายน 2561) ที่กระทรวงสาธารณสุข จ.นนทบุรี นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์กรณีข่าวเด็ก 3 คนส่งตัวไปรักษาที่รพ.ลําปางเนื่องจากมีอาการอาเจียน เวียนศีรษะ หายใจไม่ออก หลังรับประทานหมูกระทะ ปิ้งย่างด้วยเตาถ่านในห้องแอร์ที่บ้านในจังหวัดลําปาง ว่า การนําเตาถ่านเข้าไปประกอบอาหารในห้องที่จํากัด ไม่มีการระบายอากาศที่ดีเป็นระยะเวลานานจะทําให้เกิดอันตรายได้ เนื่องจากการเผาไหม้ของถ่าน จะทําให้เกิดควันไฟซึ่งมีก๊าซคาร์บอนไดออกไซด์ และก๊าซคาร์บอนมอนอกไซด์กระจายในห้อง ทําให้มีปริมาณออกซิเจนที่จําเป็นต่อร่างกายลดลง เมื่อคนในห้องหายใจเอาก๊าซ2ชนิดนี้เข้าไปจะทําให้การลําเลียงออกซิเจนไปสู่เซลล์ต่าง ๆ ของร่างกายลดน้อยลงส่งผลให้เซลล์ของอวัยวะต่าง ๆ ขาดออกซิเจนไปเลี้ยง โดยเฉพาะสมอง เกิดอาการง่วงหลับ หมดสติโดยไม่รู้ตัว และหากได้รับในปริมาณมากอาจเกิดอาการขาดออกซิเจนฉับพลันถึงขั้นเสียชีวิตได้
นายแพทย์โอภาสกล่าวต่อว่า สําหรับเด็กหญิงทั้ง 3 คน ผู้อํานวยการโรงพยาบาลศูนย์ลําปางรายงานว่า แพทย์ได้ให้ออกซิเจน และสังเกตอาการประมาณ 30 นาที เด็กอาการปกติดีจึงให้กลับบ้านได้ ขอแนะนําประชาชนว่า การปิ้งย่างอาหารด้วยเตาถ่าน หรือเตาย่างบาร์บีคิวควรอยู่ในที่โล่ง มีอากาศถ่ายเทสะดวก อย่านํามาใช้ในบ้านหรือเต็นท์ที่พักเพื่อป้องกันอันตรายจากพิษของคาร์บอนมอนอกไซด์โดยเฉพาะในเด็ก ผู้สูงอายุ ผู้ป่วยโรคเรื้อรัง เช่น โรคปอด อาจมีอาการรุนแรง ทั้งนี้ หากประชาชนเจ็บป่วยฉุกเฉินโทรแจ้งขอความช่วยเหลือที่สายด่วน 1669 ตลอด 24 ชั่วโมง
************************ 5 เมษายน 2561
รัฐบาลไทย-ข่าวทำเนียบรัฐบาล-รัฐบาลยืนยันเปิดกว้างผู้ผลิตทุกรายขายสินค้าผ่านบัตรสวัสดิการแห่งรัฐ ไม่มีล็อกสเปกหรืออุ้มเจ้าสัว พร้อมเดินหน้าเร่งติดตั้งเครื่องรูดบัตรให้ครบถ้วน
วันจันทร์ที่ 9 ตุลาคม 2560
รัฐบาลยืนยันเปิดกว้างผู้ผลิตทุกรายขายสินค้าผ่านบัตรสวัสดิการแห่งรัฐ ไม่มีล็อกสเปกหรืออุ้มเจ้าสัว พร้อมเดินหน้าเร่งติดตั้งเครื่องรูดบัตรให้ครบถ้วน
รัฐบาลยืนยันเปิดกว้างผู้ผลิตทุกรายขายสินค้าผ่านบัตรสวัสดิการแห่งรัฐ ไม่มีล็อกสเปกหรืออุ้มเจ้าสัว พร้อมเดินหน้าเร่งติดตั้งเครื่องรูดบัตรให้ครบถ้วน เตือนผู้ค้าและผู้ถือบัตรอย่าทําผิดเงื่อนไข
เมื่อวานนี้ (8 ตุลาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี กล่าวถึงการวิจารณ์กรณีการซื้อสินค้าผ่านบัตรสวัสดิการแห่งรัฐที่ร้านธงฟ้าประชารัฐเป็นการเอื้อประโยชน์ให้กับผู้ผลิตสินค้ารายใหญ่ ว่า ประชาชนผู้ถือบัตรสามารถเลือกซื้อสินค้าอุปโภคบริโภคที่จําเป็นต่อการครองชีพได้ทุกชนิดทุกยี่ห้อของผู้ผลิตทุกราย ครอบคลุมทั้งสินค้าอาหารสด ของใช้ในชีวิตประจําวัน อุปกรณ์การเรียน และวัตถุดิบทางการเกษตร
“ที่ผ่านมากระทรวงพาณิชย์ได้เปิดรับสมัครผู้ผลิตสินค้าทุกรายอย่างเท่าเทียมกัน ทั้งผู้ประกอบการ SMEs ผู้ผลิตในชุมชน สหกรณ์วิสาหกิจชุมชน และบริษัทใหญ่ ไม่มีการเอื้อประโยชน์ให้แก่กลุ่มใดเป็นพิเศษ และ ยังเปิดกว้างให้ผู้ที่สนใจเข้าร่วมโครงการอย่างต่อเนื่อง เพื่อสร้างทางเลือกให้กับผู้ใช้บัตรสวัสดิการแห่งรัฐได้เลือกซื้อสินค้าที่หลากหลาย
โดยปัจจุบันมีผู้ผลิตสินค้าเข้าร่วมโครงการจํานวน 24 ราย 40 สินค้า 318 รายการ แยกเป็นสินค้าอุปโภคบริโภค 31 สินค้า 160 รายการ อุปกรณ์การเรียน 8 สินค้า 72 รายการ และวัตถุดิบเพื่อการเกษตร 1 สินค้า 86 รายการ ซึ่งสินค้าเหล่านี้มีราคาถูกกว่าท้องตลาดร้อยละ 10 - 20”
ทั้งนี้ พลเอก ประยุทธ์ จันทร์โอชา นายกรัฐมนตรี ได้ติดตามการดําเนินงานเรื่องนี้มาโดยตลอด โดยเน้นให้เกิดความเป็นธรรมต่อผู้ผลิตและเกิดประโยชน์สูงสุดต่อผู้มีรายได้น้อย พร้อมทั้งได้กําชับให้กระทรวงพาณิชย์และกระทรวงการคลังเร่งติดตั้งเครื่องรูดบัตร EDC ตามร้านธงฟ้าประชารัฐและร้านค้าที่เข้าร่วมรายการให้แล้วเสร็จโดยเร็ว และแจ้งรายละเอียดวิธีการใช้งานและเงื่อนไขต่าง ๆ ให้เจ้าของร้านค้าและผู้ถือบัตรทราบอย่างทั่วถึง เพื่อป้องกันปัญหาความเข้าใจคลาดเคลื่อน ซึ่งเกิดขึ้นได้ตลอดเวลา
นอกจากนี้ นายกรัฐมนตรียังเป็นห่วงเรื่องวิธีปฏิบัติที่ไม่ถูกต้องทั้งที่ตั้งใจหรือไม่ตั้งใจ ซึ่งอาจเข้าข่ายการทุจริตประพฤติมิชอบ เช่น ผู้ถือบัตรนําบัตรไปแลกเป็นเงินสดจากร้านธงฟ้าประชารัฐโดยไม่รับสินค้า หรือร้านค้าบางแห่งที่ยังไม่ได้ติดตั้งเครื่องรูดบัตร EDC แต่ให้ผู้ถือบัตรรับสินค้าออกไปก่อนและยึดบัตรไว้ เป็นต้น จึงได้สั่งการให้ทุกหน่วยงานที่เกี่ยวข้องลงไปแก้ปัญหาโดยเร็ว เพื่อให้เป็นไปตามเจตนารมณ์ของโครงการที่ต้องการช่วยเหลือผู้มีรายได้น้อยอย่างแท้จริง โดยหากพบการกระทําผิดในส่วนของร้านค้าอาจถูกถอดออกจากทะเบียนของกระทรวงพาณิชย์และยึดเครื่องรูดบัตรคืน ส่วนผู้ถือบัตรอาจถูกระงับวงเงินในบัตรทันที
สําหรับผู้ที่ต้องการตรวจสอบรายชื่อและพิกัดที่ตั้งของร้านค้าธงฟ้าประชารัฐและร้านค้าที่เข้าร่วมโครงการ สามารถค้นหาข้อมูลได้ที่ http://www.shop.moc.go.th/
................
สํานักโฆษก
รัฐบาลไทย-ข่าวทำเนียบรัฐบาล-พิธีปิดตลาดคลองผดุงกรุงเกษม ทำเนียบรัฐบาล หลังจัดมา 2 ปี หวังนำไปเป็นต้นแบบตลาดประชารัฐทั่วประเทศในปีหน้า
วันพฤหัสบดีที่ 28 ธันวาคม 2560
พิธีปิดตลาดคลองผดุงกรุงเกษม ทําเนียบรัฐบาล หลังจัดมา 2 ปี หวังนําไปเป็นต้นแบบตลาดประชารัฐทั่วประเทศในปีหน้า
พิธีปิดตลาดคลองผดุงกรุงเกษม ทําเนียบรัฐบาล หลังจัดมา 2 ปี หวังนําไปเป็นต้นแบบตลาดประชารัฐทั่วประเทศในปีหน้า ที่คลองผดุงกรุงเกษม ข้างทําเนียบรัฐบาล
เมื่อวันที่ 27 ธันวาคม 2560 : นางสาวนิสากร จึงเจริญธรรม รองปลัดกระทรวงอุตสาหกรรม ร่วมพิธีปิดงาน “สุดยอด SME ส่งสุข ส่งท้าย ส่งความประทับใจตลาดเกษตร 2560” ที่คลองผดุงกรุงเกษม ข้างทําเนียบรัฐบาล หลังจากที่จัดมาเป็นเวลา 2 ปี
ทั้งนี้ ตลาดคลองผดุงกรุงเกษมเป็นตลาดที่ก่อตั้งขึ้นตามนโยบายของพล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ(คสช.) โดยเริ่มตั้งแต่เดือนมกราคม 2558 จนครั้งสุดท้ายในเดือนธันวาคม 2560 นี้ รวมทั้งหมด 38 ครั้ง โดยมีพล.อ.วิลาศ อรุณศรี เลขาธิการนายกรัฐมนตรี เป็นประธานในพิธีปิดตลาด
ที่ผ่านมามีหน่วยงานรัฐและเอกชนสลับสับเปลี่ยนมาเป็นเจ้าภาพจํานวน 24 หน่วยงาน โดยมีธนาคารพัฒนาวิสาหกิจขนาดกลางและขนาดย่อมแห่งประเทศไทย รับหน้าที่เป็นเจ้าภาพครั้งสุดท้าย ระหว่างวันที่ 12-27 ธันวาคม 2560 ซึ่งที่ผ่านมามีผู้ประกอบการ กลุ่มเกษตรกรวิสาหกิจชุมชน เอสเอ็มอี และโอทอปเข้าร่วมจําหน่ายสินค้ากว่า 8,000 ราย มีผู้เข้าเที่ยวชมงานกว่า 4,000,000 ล้านคน ยอดเงินสะพัดจากร้านค้าภายในงานกว่า 2,000 ล้านบาท ซึ่งความสําเร็จของตลาดคลองผดุงกรุงเกษม จะนําไปขยายผลเป็นต้นแบบของการจัดตลาดในรูปแบบ “ประชารัฐ” ในปี 2561 และจะกระจายจัดกว่า 6,500 จุด ทั่วประเทศต่อไป